== Den 21. august ==
[[Fil:St.-Lambert-surrender.jpg|thumb|right|Tyske tropper overgiver sig i St. Lambert den 21. august 1944]]
Efter dagens brutale kampe blev natten budt velkommen af både de tyske og polske styrker, som lå omkring Mont Ormel. Der var kun sporadiske kampe, da begge sider undgik kontakt med hinanden. Jævnlige polske artilleriangreb afbrød tyske forsøg på at trække sig tilbage fra området.<ref name="D'Este 458" /> Om morgenen blev de tyske angreb på stillingen genoptaget. De var ikke så koordineret som dagen før,<ref name="montormel 74">{{cite web |url=http://montormel.evl.pl/?id=74 |title=The End of the German 7th Army |publisher=Memorial Mont-Ormel |access-date=2008-06-13 |archive-date=22. marts 2009 |archive-url=https://web.archive.org/web/20090322133803/http://montormel.evl.pl/?id=74 |url-status=dead }}</ref> men angrebet nåede alligevel frem til de sidste polske forsvarere på Mont Ormel. Da de resterende polske styrker slog angrebet tilbage måtte deres kampvogne bruge deres sidste ammunition.<ref name="montormel 74" /> Omkring kl. 12 middag indledte de sidste rester af SS deres angreb på 9. bataljons stillinger. De polske styrker stoppede angrebet på nært hold. Der kom ikke flere angreb. De to kampgrupper fra den 1. polske panserdivision havde overlevet stormløbet, selv om de havde været fuldstændig omringet af tyske styrker i tre dage. De polske tab under slaget om Mont Ormel var 325 døde, 1002 sårede og 114 savnede – ca. 20 % af divisionens kampstyrke.<ref name="Jarymowycz 196"/> I løbet af en time nåede Canadian Grenadier Guards frem og fik forbindelse med det der var tilbage af Stefanowicz' mænd.<ref name="Bercuson 232"/> Sidst på eftermiddagen begyndte resterne af 2. SS og 9. SS-panzerdivision deres tilbagetrækning til Seinen.<ref name="Bercuson 233"/> Falaise-lommen var endegyldigt lukket og et stort antal tyske styrker var stadig spærret inde i den.<ref>Fey, p. 176</ref>
Historie